ESSO ไหลต่อ 9% นิวโลว์ในรอบ 6 เดือน ผิดหวังกำไร Q1/61 ลดฮวบเหลือ 953 ลบ.
ESSO ไหลต่อ 9% นิวโลว์ในรอบ 6 เดือน ผิดหวังกำไร Q1/61 ลดฮวบเหลือ 953 ลบ. ล่าสุด ณ เวลา 10.44 น. ราคาอยู่ที่ระดับ 14.30 บาท ลดลง 1.40 บาท หรือ 8.92% สูงสุดที่ระดับ 15.60 บาท ต่ำสุดที่ระดับ 13.90 บาท ด้วยมูลค่าการซื้อขาย 632.44 ล้านบาท 
11 พ.ค. 2561

ผู้สื่อข่าวรายงานว่า ราคาหุ้น บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 10.44 น. อยู่ที่ระดับ 14.30 บาท ลดลง 1.40 บาท หรือ 8.92% สูงสุดที่ระดับ 15.60 บาท ต่ำสุดที่ระดับ 13.90 บาท ด้วยมูลค่าการซื้อขาย 632.44 ล้านบาท โดยราคาหุ้นปรับตัวลดลงในรอบ 6 เดือน นับตั้งแต่ราคาหุ้นปิดที่ระดับ 13.60 บาท เมื่อวันที่ 13 พ.ย. 60

ทั้งนี้ ราคาหุ้น ESSO ยังคงปรับตัวลงแรงต่อจากวานนี้ (10 พ.ค.61) หลังบริษัทรายงานผลการดำเนินงานงวดไตรมาส 1/61 (รวมบริษัทย่อย) ออกมามีกำไรสุทธิ 953.20 ล้านบาท ลดลง 36% จากปีก่อนมีกำไร 1.50 พันล้านบาท ซึ่งเป็นผลมาจากสัดส่วนการผลิตน้ำมันสำเร็จรูปในไตรมาส 1/61 ปรับตัวลดลงคิดเป็น 0.7% เมื่อเทียบกับช่วงเดียวกันเมื่อปีก่อน เป็นผลมาจากการผลิตแนฟทาที่น้อยลง ส่งผลให้ปริมาณการขายแนฟทาลดลงตามปริมาณการผลิตที่ลดลง